วิธีการปฏิบัติงาน เรื่อง การกำหนดรูปแบบคู่มือปฏิบัติงาน (Procedure)

|  |  |  |  |
| --- | --- | --- | --- |
| กองควบคุมมาตรฐาน | คู่มือปฏิบัติงาน เรื่อง การขอใบแทนใบอนุญาตเป็นผู้ผลิต/ผู้ส่งออก/ผู้นำเข้าสินค้าเกษตรตามมาตรฐานบังคับ | รหัสเอกสาร  SC-P-L01-04 | แก้ไขครั้งที่ 00 |
| วันที่เริ่มใช้  dd mm 2562 | หน้า 1 / 7 |

1. วัตถุประสงค์

เพื่อให้เจ้าหน้าที่สามารถดำเนินการออกใบแทนใบอนุญาตเป็นผู้ผลิต/ผู้ส่งออก/ผู้นำเข้าสินค้าเกษตร ตามมาตรฐานบังคับได้ถูกต้องตามพระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม

1. ขอบข่าย

ครอบคลุมการดำเนินการออกใบแทนใบอนุญาตเป็นผู้ผลิต/ผู้ส่งออก/ผู้นำเข้าสินค้าเกษตรตามมาตรฐานบังคับ ให้แก่ผู้ประกอบการซึ่งเป็นผู้ผลิตที่เกี่ยวข้องกับสินค้าเกษตรตามขอบข่ายของมาตรฐานบังคับ

1. นิยาม
   1. ผู้ยื่นคำขอ หมายถึง ผู้ประกอบการที่เป็นผู้ผลิต ผู้ส่งออก หรือผู้นำเข้า สินค้าเกษตรตามขอบข่ายของมาตรฐานบังคับ ซึ่งเป็นผู้ได้รับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามพระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม
   2. มาตรฐานบังคับ หมายถึง มาตรฐานที่มีกฎกระทรวงกำหนดให้สินค้าเกษตรต้องเป็นไปตามมาตรฐาน
   3. เจ้าหน้าที่ หมายถึง เจ้าหน้าที่กลุ่มงานอนุญาตและขึ้นทะเบียน (กอท.) ที่ได้รับมอบหมายให้ดำเนินการในขั้นตอนต่าง ๆ ของกระบวนการต่ออายุใบอนุญาต
   4. ผอ. กอท. หมายถึง ผู้อำนวยการกลุ่มงานอนุญาตและขึ้นทะเบียน
   5. ผอ. กคม. หมายถึง ผู้อำนวยการกองควบคุมมาตรฐาน
   6. ลธก./รธก. หมายถึง เลขาธิการสำนักงานมาตรฐานสินค้าเกษตรและอาหารแห่งชาติ หรือ รองเลขาธิการสำนักงานมาตรฐานสินค้าเกษตรและอาหารแห่งชาติ
   7. เจ้าหน้าที่กลุ่มการคลัง หมายถึง เจ้าหน้าที่กลุ่มการคลัง สำนักเลขานุการกรม ซึ่งเป็นผู้ที่ได้รับมอบหมายให้ปฏิบัติหน้าที่ออกใบเสร็จให้กับผู้ยื่นคำขอที่เป็นผู้ผลิตสินค้าเกษตรตามมาตรฐานบังคับที่ชำระค่าธรรมเนียมในการออกใบอนุญาตตามมาตรฐานบังคับเรียบร้อยแล้ว
   8. คำขอใบแทนใบอนุญาต หมายถึง คำขอใบแทนใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามขอบข่ายของมาตรฐานบังคับที่บุคคลธรรมดา นิติบุคคล หรือตัวแทนซึ่งได้รับมอบอำนาจจากผู้ประกอบการเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ ยื่นต่อสำนักงานมาตรฐานสินค้าเกษตรและอาหารแห่งชาติ เพื่อขอรับใบแทนใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ ในกรณีที่ใบอนุญาตสูญหายหรือชำรุดเสียหายในสาระสำคัญ
   9. สินค้าเกษตร หมายถึง ผลิตผลหรือผลิตภัณฑ์อันเกิดจากกสิกรรม การประมง การปศุสัตว์ หรือการป่าไม้ และผลพลอยได้ของผลิตผลหรือผลิตภัณฑ์ดังกล่าว
   10. มาตรฐานบังคับ หมายถึง มาตรฐานที่มีกฎกระทรวงกำหนดให้สินค้าเกษตรต้องเป็นไปตามมาตรฐาน
2. เอกสารที่เกี่ยวข้อง
   1. พระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม
   2. พระราชบัญญัติมาตรฐานสินค้าเกษตร (ฉบับที่ 3) พ.ศ. 2561(มีผลบังคับใช้วันที่ 28 มีนาคม 2562)
   3. กฎกระทรวง กำหนดหลักเกณฑ์ วิธีการ และเงื่อนไขในการขอรับใบอนุญาต และการออกใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ พ.ศ. 2553
   4. กฎกระทรวง กำหนดมาตรฐานสินค้าเกษตรสำหรับกระบวนการรมผลไม้สดด้วยก๊าซซัลเฟอร์ ไดออกไซด์เป็นมาตรฐานบังคับ พ.ศ. 2558
   5. กฎกระทรวง กำหนดมาตรฐานสินค้าเกษตรสำหรับเมล็ดถั่วลิสง : ข้อกำหนดปริมาณอะฟลาทอกซินเป็นมาตรฐานบังคับ พ.ศ. 2558
   6. กฎกระทรวง กำหนดมาตรฐานสินค้าเกษตรสำหรับการปฏิบัติทางการเพาะเลี้ยงสัตว์น้ำที่ดี สำหรับฟาร์มผลิตลูกกุ้งขาวแวนนาไมปลอดโรคเป็นมาตรฐานบังคับ พ.ศ. 2559
   7. กฎกระทรวง กำหนดมาตรฐานสินค้าเกษตรสำหรับการปฏิบัติที่ดีสำหรับศูนย์รวบรวมน้ำนมดิบเป็นมาตรฐานบังคับ พ.ศ. 2559
   8. กฎกระทรวง กำหนดมาตรฐานสินค้าเกษตรสำหรับหลักปฏิบัติสำหรับการผลิตเชื้อเห็ดเป็นมาตรฐานบังคับ พ.ศ. 2560
   9. กฎกระทรวง กำหนดมาตรฐานสินค้าเกษตรสำหรับการปฏิบัติที่ดีสำหรับการผลิตทุเรียนแช่เยือกแข็งเพื่อการส่งออกเป็นมาตรฐานบังคับ พ.ศ. 2560
   10. กฎกระทรวง กำหนดค่าธรรมเนียมสำหรับการประกอบกิจการเกี่ยวกับสินค้าเกษตร พ.ศ. 2552
   11. ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้า แบบหนังสือแจ้งการส่งออกหรือนำเข้า และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ ลงวันที่ 7 มีนาคม พ.ศ. 2557
   12. ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้า แบบหนังสือแจ้งการส่งออกหรือนำเข้า และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ (ฉบับที่ 2) ลงวันที่ 20 กันยายน 2559
       1. แบบคำขอรับใบอนุญาตเป็นผู้ผลิตสินค้าเกษตรตามมาตรฐานบังคับ (แบบ มกษ. 1)
       2. แบบใบอนุญาตเป็นผู้ผลิตสินค้าเกษตรตามมาตรฐานบังคับ (แบบ มกษ. 2)
       3. แบบคำขอรับใบอนุญาตเป็นผู้ส่งออกสินค้าเกษตรตามพระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม (แบบ มกษ. 3)
       4. แบบใบอนุญาตเป็นผู้ส่งออกสินค้าเกษตรตามมาตรฐานบังคับ (แบบ มกษ.4)
       5. แบบคำขอรับใบอนุญาตเป็นผู้นำเข้าสินค้าเกษตรตามพระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม (แบบ มกษ. 5)
       6. แบบใบอนุญาตเป็นผู้นำเข้าสินค้าเกษตรตามมาตรฐานบังคับ (แบบ มกษ.6)
   13. ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดสถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตร และสถานที่แจ้งการส่งออก หรือนำเข้าสินค้าเกษตรตามมาตรฐานบังคับ ลงวันที่ 1 เมษายน พ.ศ. 2557
   14. ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดสถานที่ยื่นคำขอใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตร และสถานที่แจ้งการส่งออก หรือนำเข้าสินค้าเกษตรตามมาตรฐานบังคับ (ฉบับที่ 2) พ.ศ. 2558 ลงวันที่ 25 ธันวาคม 2558
       1. ตารางที่ 1 สถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ (สำนักงานเกษตรและสหกรณ์จังหวัด จำนวน 76 จังหวัด)
       2. ตารางที่ 2 สถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตร และสถานที่แจ้งการส่งออก หรือนำเข้าสินค้าเกษตรตามมาตรฐานบังคับ
          1. ด่านกักกันสัตว์ (จำนวน 58 ด่าน)
          2. ด่านตรวจสัตว์น้ำ (จำนวน 26 ด่าน)
          3. ด่านตรวจพืช (ตามประกาศกระทรวงเกษตรและสหกรณ์ เรื่อง กำหนดด่านตรวจพืช พ.ศ. 2558 ลงวันที่ 3 มีนาคม พ.ศ. 2558 จำนวน 48 ด่าน)
   15. ประกาศสำนักงานมาตรฐานสินค้าเกษตรและอาหารแห่งชาติ เรื่อง หลักเกณฑ์และวิธีการขอรับใบอนุญาตเป็นผู้ผลิต ผู้ส่งออก หรือผู้นำเข้า และการแจ้งการส่งออก หรือนำเข้าสินค้าเกษตรตามมาตรฐานบังคับ ผ่านระบบเครือข่ายคอมพิวเตอร์ของสำนักงานมาตรฐานสินค้าเกษตรและอาหารแห่งชาติ ลงวันที่ 8 มิถุนายน พ.ศ. 2559
   16. คู่มือการใช้งานระบบการยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ และการแจ้งนำเข้า-ส่งออกสินค้าเกษตรตามมาตรฐานบังคับผ่านระบบอิเล็กทรอนิกส์ (TAS-License)
   17. ประกาศคณะกรรมการมาตรฐานสินค้าเกษตร เรื่อง กำหนดหลักเกณฑ์ วิธีการ และเงื่อนไขการขอต่ออายุใบอนุญาต การขอใบแทนใบอนุญาต และการย้ายสถานที่ทำการที่ระบุไว้ในใบอนุญาตของผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดให้เป็นมาตรฐานบังคับ ประกาศ ณ วันที่ 19 ตุลาคม พ.ศ. 2559
       1. แบบคำขอใบแทนใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามพระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม (มกษ. 10)
3. ผังกระบวนการ

|  |  |  |
| --- | --- | --- |
| ผู้รับผิดชอบ | ผังกระบวนการ | เอกสารที่เกี่ยวข้อง |
| 5.1 ผู้ยื่นคำขอ | ยื่นคำขอใบแทนใบอนุญาตเป็นผู้ผลิต/ผู้ส่งออก/ผู้นำเข้า โดยใช้รหัสผู้ใช้งานระบบที่เคยอนุมัติแล้ว ยื่นผ่านระบบ TAS-License พร้อมแนบเอกสารหลักฐาน | - คู่มือการใช้งานระบบฯ  - แบบ มกษ. 10 |
| 5.2 เจ้าหน้าที่ | ไม่ถูกต้อง  ถูกต้อง  ตรวจสอบความถูกต้อง | - หลักฐานประกอบการพิจารณาตามแบบ มกษ. 10 |
| 5.3 เจ้าหน้าที่ | อนุมัติคำขอใบแทนใบอนุญาตเป็นผู้ผลิต/ ผู้ส่งออก/ผู้นำเข้าสินค้าเกษตร |  |
| 5.4 ผู้ยื่นคำขอ | ชำระค่าธรรมเนียมใบแทนใบอนุญาตตามมาตรา 20 |  |
| 5.5 เจ้าหน้าที่ | ไม่ถูกต้อง (มอบให้เจ้าหน้าที่ดำเนินการแก้ไข)  ถูกต้อง  ตรวจสอบการชำระค่าธรรมเนียม การ |  |
| 5.6 เจ้าหน้าที่ และเจ้าหน้าที่กลุ่ม การคลัง | ออกใบเสร็จรับเงินค่าธรรมเนียม และพิมพ์ใบแทนใบอนุญาตเป็นผู้ผลิต/ผู้ส่งออก/ผู้นำเข้าสินค้าเกษตร | ผู้ผลิต (มกษ.2)  ผู้ส่งออก (มกษ.4)  ผู้นำเข้า (มกษ.6) |
| 5.7 เจ้าหน้าที่ | จัดทำหนังสือพร้อมเอกสารหลักฐาน เสนอผู้มีอำนาจลงนามในใบอนุญาต |  |
| 5.8 ผอ. กอท. | ถูกต้อง  ตรวจสอบความถูกต้อง | ไม่ถูกต้อง |
| 5.9 ผอ.กคม.  ลงนามหนังสือเสนอให้ผู้มีอำนาจลงนามในใบแทนใบอนุญาต |  |  |
| 5.10 ลธก./รธก. | ลงนามในใบแทนใบอนุญาต |  |
| 5.11 เจ้าหน้าที่ | จัดส่งใบแทนใบอนุญาตพร้อมใบเสร็จรับเงินให้กับผู้ประกอบการทางไปรษณีย์/รับด้วยตนเองตัวเองที่ มกอช. |  |
| 5.12 เจ้าหน้าที่ | รวมรวมหลักฐานและจัดเก็บข้อมูล เพื่อจัดทำฐานข้อมูลของผู้ประกอบการ พร้อมทั้งอัพเดทข้อมูล |  |

1. รายละเอียดขั้นตอนกระบวนการ
   1. ผู้ยื่นคำขอ Login เข้าสู่ระบบ TAS - License (ใช้รหัสผู้ใช้งานระบบเดิมที่เจ้าหน้าที่เคยอนุมัติแล้ว)โดยเลือกเมนูยื่นคำขอใบแทนใบอนุญาต (มกษ.10) ทำการกรอกข้อมูลตามแบบฟอร์มที่ปรากฎ พร้อมทั้งแนบไฟล์เอกสารหลักฐานต่าง ๆ มาเพื่อประกอบการพิจารณา ดังนี้ (ต้องขอใบแทนใบอนุญาตภายในสามสิบวันนับแต่วันที่ได้รับทราบการสูญหายหรือชำรุดเสียหาย)

* สำเนาใบอนุญาตฉบับปัจจุบัน

(เมื่อได้รับใบอนุญาตฉบับแทน ต้องส่งคืนต้นฉบับที่ยกเลิกคืนสำนักงานตามเวลาที่กำหนด   
ในกรณีที่ใบอนุญาตไม่สูญหาย)

* สำเนาบัตรประจำตัวประชาชน (กรณีบุคคลธรรมดา)
* สำเนาหนังสือรับรองการจดทะเบียนนิติบุคคลและผู้มีอำนาจลงนามแทนนิติบุคคลที่ออก ไม่เกินหกเดือน (กรณีนิติบุคคลเป็นผู้ยื่นคำขอ)
* สำเนาบัตรประจำตัวประชาชนของผู้มีอำนาจลงนามแทนนิติบุคคล
* หนังสือมอบอำนาจผู้แทนยื่นคำขอพร้อมสำเนาบัตรประชาชน
* เอกสารหลักฐานอื่น ๆ (ถ้ามีระบุ) เช่น ใบแจ้งความ กรณีใบอนุญาตหาย
  1. เจ้าหน้าที่ตรวจสอบคำขอใบแทนใบอนุญาตและหลักฐานประกอบการขอ ถ้าไม่ถูกต้องครบถ้วน เจ้าหน้าที่สามารถแจ้งข้อความตอบกลับในระบบ เพื่อให้ผู้ยื่นคำขอดำเนินการแก้ไขหรือยื่นเอกสารเพิ่มเติมให้ถูกต้องภายในระยะเวลาที่กำหนด โดยแจ้งผ่านทาง E-mail หรือทางเบอร์โทรศัพท์ในกรณีที่ไม่มี E-mail เมื่อผู้ยื่นคำขอแก้ไขเสร็จเรียบร้อยแล้ว คำขอจะถูกส่งกลับมาให้เจ้าหน้าที่ตรวจสอบอีกครั้ง
  2. เจ้าหน้าที่ตรวจสอบคำขอใบแทนใบอนุญาตและหลักฐานประกอบการขอ ถ้าถูกต้องครบถ้วน เจ้าหน้าที่จะดำเนินการอนุมัติคำขอ ซึ่งระบบจะแจ้งผลการอนุมัติทาง E-mail โดยอัตโนมัติ เพื่อให้ผู้ประกอบการชำระเงินภายในระยะเวลาที่เจ้าหน้าที่แจ้งผ่านระบบ
  3. ผู้ยื่นคำขอ ชำระค่าธรรมเนียมการขอใบแทนใบอนุญาต (ตามมาตรา 20)
* อัตราค่าธรรมเนียมสำหรับบุคคลธรรมดา จำนวน 50 บาท
* อัตราค่าธรรมเนียมสำหรับนิติบุคคล จำนวน 50 บาท

โดยผู้ยื่นคำขอสามารถชำระค่าธรรมเนียม ผ่านช่องทางได้ดังนี้

* เป็นเงินสดที่กลุ่มการคลัง สำนักงานเลขานุการกรม มกอช.
* พิมพ์ใบแจ้งหนี้ค่าธรรมเนียมการต่ออายุใบอนุญาตนำไปชำระที่เคาน์เตอร์ของธนาคาร (ธนาคารกรุงไทย ธนาคารกสิกรไทย ธนาคารกรุงเทพ ธนาคารธนชาต)
* ชำระออนไลน์ผ่านระบบอิเล็กทรอนิกส์ (e-payment) ในระบบ TAS-License
* ชำระผ่านทางจุดรับชำระค่าสินค้าและบริการของธนาคาร (Counter service)
* ชำระผ่านตู้ ATM

ถ้าผู้ยื่นคำขอชำระเงินเรียบร้อยแล้ว เจ้าหน้าที่ฝ่ายการคลังจะออกใบเสร็จค่าธรรมเนียมแนบระบบ TAS - License ซึ่งระบบจะขึ้นสถานะว่าชำระเงินแล้ว

* 1. เจ้าหน้าที่ตรวจสอบการชำระเงินค่าธรรมเนียมใบอนุญาตในระบบ TAS License ถ้ายังไม่ชำระเงิน เจ้าหน้าที่จะประสานงานกับผู้ยื่นคำขอเพื่อให้ชำระค่าธรรมเนียมภายใน 60 วัน หลังจากที่คำขอได้รับการอนุมัติ หากพ้นกำหนดระบบจะยกเลิกคำขอรับใบอนุญาตโดยอัตโนมัติ
  2. เมื่อผู้ยื่นคำขอชำระเงินเรียบร้อยแล้ว เจ้าหน้าที่กลุ่มการกลังจะดำเนินการออกใบเสร็จรับเงินค่าธรรมเนียมใบอนุญาต พร้อมทั้งแนบไฟล์ใบเสร็จรับเงินในระบบ TAS License โดยระบบจะแสดงสถานะว่า ชำระเงินแล้ว เจ้าหน้าที่จึงจะดำเนินการพิมพ์ใบอนุญาตตามแบบเดิมให้ใหม่พร้อมประทับตราคำว่า “ใบแทน” ลงในใบอนุญาต กรณีใบอนุญาตเป็นผู้ผลิตสินค้าเกษตร (แบบ มกษ. 2) กรณีใบอนุญาตเป็นผู้ส่งออกสินค้าเกษตร (แบบ มกษ. 4) กรณีใบอนุญาตเป็นผู้นำเข้าสินค้าเกษตร (แบบ มกษ. 6) เพื่อเสนอผู้มีอำนาจลงนามใบอนุญาต โดยใบอนุญาตจะมีอายุ 3 ปี เหมือนกับใบเดิม
  3. เจ้าหน้าที่ดำเนินการจัดทำหนังสือพร้อมแนบหลักฐานประกอบการขอต่ออายุ เสนอให้ผู้มีอำนาจ ลงนาม ผ่าน ผอ. กคม.
  4. ผอ. กอท. ตรวจสอบความถูกต้องของหนังสือพร้อมหลักฐานที่เสนอให้ลงนามใบอนุญาต ถ้าไม่ถูกต้องมอบให้เจ้าหน้าที่ดำเนินการแก้ไขต่อไป
  5. ผอ. กอท. ตรวจสอบข้อมูลแล้วถูกต้อง ผอ. กคม. ลงนามหนังสือเสนอให้ ลธก./รธก. ลงนามในใบอนุญาต
  6. ลธก./รธก. ซึ่งเป็นผู้มีอำนาจลงนาม ลงนามในใบอนุญาตเป็นผู้ผลิต/ผู้ส่งออก/ผู้นำเข้า
  7. เมื่อใบอนุญาตลงนามเรียบร้อยแล้ว เจ้าหน้าที่ดำเนินการจัดส่งใบอนุญาต พร้อมใบเสร็จรับเงินฉบับจริงทางไปรษณีย์ตามที่อยู่ที่แจ้งความประสงค์ไว้ หรือสามารถนำหลักฐานการชำระเงินเพื่อมาขอรับใบอนุญาตด้วยตัวเองที่ มกอช.
  8. เจ้าหน้าที่รวมรวมและจัดเก็บข้อมูลผู้ประกอบการที่ได้รับใบอนุญาตเป็นผู้ผลิตสินค้าเกษตร เพื่อจัดทำฐานข้อมูลผู้ประกอบการที่ได้รับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรตามมาตรฐานบังคับ

1. ภาคผนวก (ถ้ามี)

Xxxxxxxxxxxxxxxxxxxx

**มาตรา 24 พรบ.มาตรฐานสินค้าเกษตร (ฉบับที่ 3) พ.ศ. 2561**

“ในกรณีที่ใบอนุญาตสูญหายหรือชำรุดเสียหายในสาระสำคัญ ให้ผู้ผลิต ผู้ส่งออก หรือผู้นำเข้า แล้วแต่กรณี ขอรับใบแทนจากสำนักงาน~~หรือหน่วยงานอื่นของรัฐ~~ที่สำนักงานมอบหมายภายในสามสิบวันนับแต่วันที่ได้รับทราบการสูญหายหรือชำรุดเสียหายดังกล่าว”

**ประกาศคณะกรรมการมาตรฐานสินค้าเกษตร เรื่อง กำหนดหลักเกณฑ์ วิธีการ และเงื่อนไขการขอต่ออายุใบอนุญาต การขอใบแทนใบอนุญาต และการย้ายสถานที่ทำการที่ระบุไว้ในใบอนุญาตของผู้ผลิต ผู้ส่งออก หรือผู้นำเข้าสินค้าเกษตรที่มีกฎกระทรวงกำหนดให้เป็นมาตรฐานบังคับ**

“ข้อ 2 (2) ใบแทนใบอนุญาต ให้ยื่นคำขอตามแบบ มกษ. 10 ท้ายประกาศนี้ พร้อมด้วยเอกสารหลักฐานที่ระบุไว้ในแบบดังกล่าว”

“ข้อ 7 ใบแทนใบอนุญาต และใบอนุญาตให้ย้ายสถานที่ทำการที่ระบุไว้ในใบอนุญาตที่ออกให้แก่ผู้ขอรับใบอนุญาตก่อนวันที่ประกาศนี้ใช้บังคับ ให้ยังคงใช้บังคับต่อไปจนกว่าจะสิ้นอายุ”

“ข้อ 8” บรรดาคำขอรับใบแทนใบอนุญาต คำขอย้ายสถานที่ทำการที่ระบุไว้ในใบอนุญาตที่ได้ยื่นไว้ก่อนประกาศนี้ใช้บังคับและยังอยู่ในระหว่างการพิจารณา ให้ถือว่าคำขอนั้นเป็นคำขอตามประกาศนี้แล้วแต่กรณีโดยอนุโลม”